**Două cruci**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ai fost crucea mea

Înaltă, subțire,

În stare să mă răstignească

Grindă pe grindă.

Eu am fost crucea ta

Copilărească,

Răsfrântă-n oglindă.

Aceeași mișcare

Pentru îmbrățișare

Și răstignire,

Pentru mire

Și pentru mireasă.

Lasă

Vremea să curgă de două ori,

Dinspre seară, și dinspre zori,

Pentru unul, și pentru altul,

Să ne asemene,

Și să ne-acopere sumbră

Cu flori -

Printre care să privim spre înaltul

Desenat cu două cruci gemene:

Una de umbră.